สวัสดีค่ะ พอดีปกติประจำเดือนหนูจะมาวันที่ 1-2 ของทุกเดือนค้ะ เดือนกรกฎาที่ผ่านมาก็มาวันที่ 2 แล้วรอบนึงค้ะ จู่ๆวันที่ 30 ของเดือนกรกฎาก็มาอีกรอบนึงค้ะ เมนส์มาจนถึงช่วงเช้าวันที่ 1 ค้ะ แล้วก็หยุด ปกติประจำเดือนของหนูจะมาประมัน 5-6 วันค้ะ พอมาวันที่ 2 ก็เห็นว่ามีเลือดสีน้ำตาลติดกางเกงในค้ะ แล้วก็หยุดไปอีก ตัวหนูเองคิดว่าจะหมดแล้ว พอมาวันนี้ช่วง 6 โมงเย็น ได้ไปเข้าห้องน้ำก็พบว่ามีเลือดสีน้ำตาลกับสีแดงเลอะติดกางเกงในค่อนข้างเยอะอยู่ค้ะ มันเกิดจากอะไรค้ะ หนูกลัวท้องค้ะ พอดีมีอะไรกับแฟนครั้งสุดท้ายวันที่ 21 ไม่เคยป้องกันค้ะ แต่แฟนบอกว่าทันตลอด แต่หนูกังวลมากค้ะตอนนี้
สวัสดีค่ะ ประจำเดือนปกติจะมาทุก 22-35 วัน ดังนั้นหากประจำเดือนมาวันที่ 1 และวันที่ 30 มีเลือดออกมาอีกครั้งก็อาจจะเป็นเลือดประจำเดือนแต่หากลักษณะผิดไปจากเลือดประจำเดือน อาจมีสาเหตุอื่นๆเช่น-ภาวะแทรกซ้อนจากการตั้งครรภ์เช่น แท้ง ท้องนอกมดลูก-เลือดที่เกิดตามหลังการตกไข่ประมาณ 1-2 อาทิตย์-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำซื้อชุดตรวจการตั้งครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากไม่แน่ใจผลตรวจหรือยังมีเลือดออกที่ผิดปกติอยู่ ควรไปพบสูตินรีแพทย์การดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์